postica parte subacuta. Dorsi fusci, lineis et circulis albis notata superficies in statu expanso 
glabra et bullosa, in contracto statu aequabilior. Color subtus dilute lateritius variabilis, pedis 
flavidus, saepe fascia obscuriore rubra et albida in pallio ad utrumque pedis latus longitudinalibus. 
Tentacula 4, duo dorsualia, totidemque labialia. Tentacula dorsualia media turgida apice subacuta 
glabra, colore albicant, in parte tumida oculo armato striata cernuntur. Tentacula labialia fili- 
formia cylindrica obtusiuscula. Os in proboscide albida truncata sub pallio situm. Branchiarum 
e dilute lateritio seu carneo albicantium fasciculus amplus unicus, sex- ad septem -partitus, valde 
ramulosus compositusque, in basin disciformem ano tubuloso perforatum coalitus. Laciniae 
branchiarum 3^ dextrae, 3 sinistrae. Aperturae sexuales coniunctae in latere dextro et in ante- 
riore corporis parte sub pallio reconditae. 
Multa specimina mecum Berolinum attuli et vivi animalis iconem et descriptionem in 
Mcissaua feci. 
HEXABBANCHUS, Novum Genus. 
Character Generis: Forma et characteres omnes Doridis, sed pallii non aperturae verum foveae bran- 
chiarum complures, numero variabiles, saepius sex, circum aperturam analem positae, totidemque 
branchiarum fasciculi fruticulosi discreti, nec abscondendi. Tentacula 4, labialia valde turgida, 
dilatata, dorsualia inflexa. 
H. praetextus , Nov. spec.: semipedalis glaberrimus utrinque laetissime coccineus, pede subtus 
pallidiore, pallii margine lato et branchiarum fruticulis subsenis candidissimis. 
Mollusca Tab. I. fig. 1. 
Prope Tor Arabiae multa specimina in Mari rubro natantia cepimus. 
Omnium Doridinorum elegantissima species. Longitudine interdum 7 pollices superat, 
latitudine 3 ad 4 pollices aequat. Forma corporis oblonga valde depressa, pollicem alta, antica 
parte angustior quam postica. Pallium pede multo latius, versus marginem tenuissimum plicatile. 
Limbus pallii albus, sensim attenuatus, in parte frontali evanescit. Pes valde angustus, postica 
liber extenuatus et subacutus, contracta postrema pars teretiuscula fit. Os a pede discretum, 
statu contracto foramen rotundum stellatum refert, interdum porrectam brevem proboscidem cum 
rima longitudinali aemulatur. Ori proxima sunt duo tentacula carnosa crassa, subtus concava, 
limbo crispo marginata lateque adnata, concoloria. Tentacula duo dorsualia, elongata, basi dilatata, 
in stipite tereti recto, superiore parte ad angulum obtusum reflexo, oculos oblongos nitidos gerunt, 
apice subacuto terminantur et pallii duabus aperturis suscipiuntur. Lentis vitreae ope oculi 
subtiliter oblique striati cernuntur (*). Branchiarum fasciculi numero non omnino constantes 
esse videntur, sed basi minus variabiles sunt, quam divisione. Sunt quae septem branchias 
gerant, duabus ita approximatis, ut una basi comprehendi videantur, alia specimina 5 branchias 
offerunt, coalitis duabus, plurima vero sex branchiis utuntur. Singuli branchiarum fasciculi, sicut 
Doridum unicus fasciculus, in pallii fovea recipiuntur; verum ea non tanto dilatari et amplificari 
\ 
(') Sexangulares corneae areae apud Insecta obviae, quadrangulares in Crustaceis cernuntur et, omissis striis decussantibus, simpliciter 
oblique striatae in Doridibus inveniuntur. De bis formis generatim alibi loquar. Mollusca Pulmonata et Ctenobranchia a Gymno- 
brancbiis oculo valde differunt. 
